Organizata Gallup në shekullin XXI
Misioni i organizatës mbetet i pandryshuar: të publikojë opinionin e masës
Kompania Gallup vazhdoi të operonte si biznes familjar deri në vitin 1988, kur e bleu Jim Clifton, një specialist i talentuar i marketingut nga Nebraska. Ai u takua me George Gallup vetëm pak herë para se themeluesi i Gallupit të vdiste. Ai ende ruan lidhjet me familjen Gallup. Jim Clifton e konsideron veten si kujdestar i një misioni shumë të qartë që ka lënë George Gallup: Që kur zoti Clifton mori drejtimin e kompanisë, organizata Gallup ka marrë përmasa gjigante. Ndër klientët e saj përfshihen institucione financiare, korporata amerikane dhe ndërkombëtare si dhe qeveri të huaja. Gallupi zhvillon anketa në më shumë se 150 vende dhe ka në plan të zhvillojë anketa në çdo vend. Organizata ka 29 zyra globale, organizata partnere në 65 vende si dhe 13 zyra në pika të ndryshme të Shteteve të Bashkuara. Selia e saj kryesore ndodhet në Washington, por operacionet kryesore të organizatës zhvillohen në zyrat e saj në Omaha të Nebraskës. Qendra e njohur si Riverside Campus ndodhet në brigjet perëndimore të lumit Missouri. Jane Miller drejton qendrën. Qendra në Nebraska është truri i Gallupit që përmban përgjigjet për më shumë se 136 mijë pyetje dhe përgjigje nga 3.5 milionë vetë të intervistuar nga Gallupi që nga krijimi i tij 75 vjet më parë. Arkivat e Gallupit shtohen me shpejtësi. Ekspertët e Gallupit thonë se të pajisur me këto fakte, ata kanë mundësi të dallojnë zhvillime të rëndësishme në formim e sipër, para se të shfaqen në titujt e lajmeve. Gallupi është zgjeruar dhe ka evoluar gjatë viteve, por një gjë që nuk ka ndryshuar është misioni i tij për të bërë publik mendimin e masave në Amerikë dhe vende të tjera. George Gallup nxirrte çdo dy javë rezultate nga anketat e tij që botoheshin në qindra gazeta amerikane. Organizata e vazhdon këtë mision e pajisur tani me teknologjinë më moderne.